Maria Gioana

Maria Gioana, a l'é na canson popolar vinòira ch'a parla dna fomna ch'a l'ha 'l vissi dla bota. La canson a s'ispira al Tòni 'd pare Ignassi Ìsler dal tìtol Testament ëd Giaco Truss.
As treuva 'dcò n'àuta version ant ël lìber Canti popolari del Piemonte 'd Costantino Nigra antitolà Zia Giovanna. 

Test

Maria Gioana l'era 'n su l'uss
l'era 'ns l'uss che la filava òh,
l'era 'ns l'uss che la filava òh,
trollà là-là.

L'è passaje sor medichin
coma vala Marìa Gioana òh...

J'è 'n pò 'd temp che ston nen tant bin
mi l'hèi tanta mal a la testa òh....

S'i bèivessi nen tanto vin
mal di testa av passerìa òh...

S'i beivèissa nen tanto vin
st'ora si sarìa già mòrta òh...

E peui quandi ch'i meuira mi
veuj che 'n sotro 'nt ina cròta òh...

Con ij pé sota al botal
e la boca a la spinela òh...

Damigiana për cussin
e quat bote për candèila òh...

E 'l prèive ch'am sotra mi
veuj ch'a sìa cioch ëd branda òh...

E ij quat ch'am pòrto mi
veuj che canto Maria Gioana òh...

Categorìa: Canson popolar piemontèisa